钦定古今图书集成/历象汇编/岁功典/第040卷 > 寒食节日寄楚望二首 温庭筠
## 钦定古今图书集成/历象汇编/岁功典/第040卷 > 寒食节日寄楚望二首 温庭筠

“芳兰无意绿，弱柳何穷缕。心断入淮山，梦长穿楚雨。
繁花如二八，好月当三五。愁碧竟平皋，韶红换幽圃。
流莺隐员树，乳燕喧馀哺。旷望恋曾台，离忧集环堵。
当年不自遣，晚得终何补。郑谷有樵苏，归来要腰斧。
家乏两千万，时当一百五。飔飔杨柳风，穰穰樱桃雨。
年芳苦沈潦，心事如摧橹。金犊近兰汀，铜龙接花坞。”
青葱建杨宅，隐辚端门鼓。彩索拂庭柯，轻球落邻圃。
三春谢游衍，一笑牵规矩。独有恩泽侯，归来看楚舞。